Atli Hansen

Jallgrímur Atli Hansen (født 1941) er en færøysk forretningsmann og politiker.

Han vokste opp i Norðragøta og flyttet som ung til Danmark for å gå skole. Han studerte først klassiske språk ved Århus Universitet, uten å fullføre, og utdannet seg deretter til siviløkonom (HA) ved Handelshøjskolen i Århus.

Han har arbeidet innen shipping og spedisjon og drevet rederivirksomhet, både i Danmark og på Færøyene. I 1992, etter 36 år i Danmark, flyttet han tilbake til Færøyene.

Hansen var medlem av kommunestyret i Hanstholm for en lokal liste 1987–1989. På Færøyene var han Sambandsflokkurins første varamann til Lagtinget fra Eysturoy 1994–1998 og møtte fast for lagmann Edmund Joensen hele perioden. Hansen ble formann i partiets lagtingsgruppe, formann i Lagtingets arbeidskomité og formann i Lagtingets revisjons- og kontrollorgan 1995–1998. Han forstod seg selv som en sosialliberal politiker.

Han har som pensjonist vært klokker i Gøtu kirkja.

 Referanser 

Kategori:Færøyske lagtingsmedlemmer
Kategori:Færøyske forretningsfolk
Kategori:Personer fra Gøta
Kategori:Portal:Færøyene/artikler